section_heading: Dioničari i zaposlenici "Kojnače"
paragraph_text: Skupina Velikogoričana je u jesen 1906. godine podnijela zahtjev za osnivanje dioničkog društva za izgradnju konjskog tramvaja u Velikoj Gorici.<ref>Što je kojnača? (pristupljeno 15. veljače 2015.) Zajednički ministar Hrvatske i Ugarske Ferenc Kossuth potpisao je u studenom iste godine akt kojim dozvoljava osnivanje tog dioničkog društva. Glavni dioničari velikogoričkog poduzeća „Tramvaj“ bili su Plemenita općina turopoljska (POT) i poduzetnik Nikola Hribar, koji je zajedno s dr. Antunom Gašparcem bio na čelu tog dioničkog društva. U tvrtki je radio jedan kočijaš, a u danima većeg prometa pomagao mu je još jedan, karte su naplaćivala dva konduktera, a još je nekoliko radnika radilo na održavanju pruge i remize.